苏州文庙(吴拼：Su-Cieu Meng-Miau）是苏州古城南面一座儒教建筑。㬮朝个文庙，是北宋辰光范仲淹修个，有将近1000年历史。老早，文庙旁边是府学，玱朞块场地变成著苏州中学。明清辰光，因为苏州府文人交关，读书种子多险，盖咾文庙规格也大足。㬮朝留存个面积，只有居个辰光个六分之一。玱朞好望著个遗留包括：棂星门，戟门，大成殿，崇圣祠，七星池，明伦堂，是中华人民共和国个全国重点文物保护单位。